(પ્રતિનિધિ) અમદાવાદ : અમદાવાદ શહેરમાં ઘરફોડ ચોરી તથા લુંટની ઘટનાઓ વધી ગઈ છે આરોપીઓને ઝડપી લેવા માટે પોલીસતંત્ર એલર્ટ છે શહેરના ઔદ્યોગિક પ્રવૃતિથી ધમધમતા વિસ્તારો તથા શહેરના છેવાડાના વિસ્તારોમાં ટ્રકોમાંથી ચોરી થવાની ઘટના પણ ચિંતાજનક રીતે વધી રહી છે આ દરમિયાનમાં શહેરના ઓઢવ પોલીસ સ્ટેશન હેઠળના સિંગરવા ગામમાં ઘરની પાસે પાર્ક કરેલી લોખંડના સળીયા ભરેલી આયશર ટ્રકની તસ્કરો ચોરી કરી પલાયન થઈ જતાં સનસનાટી મચી ગઈ છે પોલીસે ગુનો દાખલ કરી આરોપીઓને ઝડપી લેવાની તજવીજ શરૂ કરી છે અને સ્થળની આસપાસના સીસીટીવી કુટેજ પણ મેળવવાના પ્રયાસો શરૂ કરવામાં આવ્યા છે.